Í dag tók LÍN í notkun spjallmenni sem nefnist Lína . Lína byggir á tækni frá norska tæknifyrirtækinu boost.ai . Uppsetning og þjálfun Línu var unnin í samstarfi við Advania og Boost.ai . Advania er umboðs - og samstarfsaðili Boost á Íslandi og yfirfærsla spjallmennisins yfir á íslensku er unnin í samstarfi við Advania . Tæknin að baki Línu er í fremstu röð í heiminum á sviði spjallmenna . LÍN hefur lengi leitað leiða til að bæta svartíma til viðskiptavina . Á árstíðabundnum álagstímum sjóðsins er oft gríðarlegur fjöldi sem reynir að hafa samband á sama tíma . Álagstímar eru til dæmis eftir áramót þegar námsmenn eru að bíða eftir útborgun láns vegna haustannar og í kringum gjalddaga í mars og september . Biðtími í síma á slíkum álagstímum verður stundum mun lengri en ásættanlegt gæti talist . Það er mat okkar að Lína geti nýst vel til að stytta svartíma auk þess sem hún er til taks alla daga , allan sólarhringinn . Í nánustu framtíð hyggjumst við einnig bæta við þeim eiginleika að eftir rafræna auðkenningu geti viðskiptavinir framkvæmt einfaldar aðgerðir í netspjallinu eins og t.d. að sækja um greiðsludreifingu eða kortaafborgun . Við höfum unnið hörðum höndum undanfarnar vikur að því að koma Línu í loftið og erum sjálf virkilega ánægð með niðurstöðuna . Við erum rosalega spennt að sjá hvernig viðskiptavinum líkar við Línu og hvernig hún reynist yfir jól og áramót þegar lítið er um vinnudaga . Við erum mjög ánægð með allar þær mannverur sem hafa tekið þátt í að koma Línu í loftið . Samstarfsaðilar frá Boost í Noregi , sérfræðingar frá Advania og svo þeir starfsmenn LÍN sem unnu að verkefninu . Allir hafa staðið sig virkilega vel .